## La Generalitat reconeix 12 nous municipis turístics en la Comunitat Valenciana durant el primer semestre de 2025

*** Esta distinció permet accedir a finançament extraordinari per a millorar l’atenció a turistes i visitants
* Per províncies, cinc municipis es troben a Castelló, quatre a València i tres a Alacant**

La Generalitat, mitjançant la Conselleria d’Innovació, Indústria, Comerç i Turisme, ha atorgat el reconeixement de municipi turístic a un total de 12 localitats de la Comunitat Valenciana en el primer semestre de 2025.

Este distintiu, regulat pel Decret 5/2020 i modificat pel Decret 203/2021, acredita que els municipis complixen els criteris establits en l’Estatut del Municipi Turístic. A més, els permet accedir a finançament extraordinari gestionat per Turisme Comunitat Valenciana, destinat a reforçar els servicis i recursos que requerixen a causa del volum de turistes que reben.

Per províncies, cinc dels municipis reconeguts es troben a Castelló, quatre a València i tres a Alacant.

Amb estes incorporacions, el Registre de municipis turístics de la Comunitat Valenciana suma actualment un total de 82 destinacions reconegudes segons la normativa vigent.

Per a obtindre esta distinció, els municipis han d’acreditar el compliment de requisits específics relacionats amb la població turística, l’oferta d’allotjament, l’existència de recursos turístics i el pes del turisme en la seua economia local. En funció d’estos criteris, els municipis poden ser reconeguts en tres categories: singularitat, rellevància o excel·lència.

En el primer semestre de 2025, s’han atorgat reconeixements en les categories següents: cinc municipis turístics de singularitat, dos municipis turístics de rellevància (els dos ascendixen des de la categoria de singularitat) i cinc municipis turístics d’excel·lència, dos dels quals han sigut promoguts des de la categoria de rellevància i dos més des de la de singularitat. Esta evolució reflectix el compromís continu de les destinacions amb la millora de la seua oferta turística i la seua gestió sostenible.

**Enllaç al llistat**:

<https://cindi.gva.es/documents/174670202/174670269/C+LISTADO+MT_cast.pdf/8d320dfd-37cf-8dda-ad9a-d56183fc5c71?t=1712132612466>

Fecha: 22/08/2025